Pusupiirit Coneissa – Loputon ongelma? - Sivu 18 - Aniki\nViestiKirjoittaja Kakure » Ti Touko 26, 2009 20:40\nMiizou kirjoitti: Ikärajat coneihin, siis. Pääsy kielletty alle 18-vuotiailta ja alle 18-vuotiaat vain aikuisen, vähintään 25-vuotiaan, huoltajan seurassa. Korkeintaan kolme alaikäistä per yksi huoltaja.\nMikään ei lamaannuta lääppijöitä niin kuin tieto, että oma (tai kaverin) isukki tai äippä on samassa tapahtumassa mukana\nTämähän ratkaisee edelleenkin ongelman... ei. Aika radikaalia jos nyt oletettaisiin laitettavan K18 lätkä jokaiseen coniin suomessa. Baaricon on sitä varten aikuisemmalle väestölle. Kyllä niitä uusia ikärajattomia coneja tulisi aina K18 conien tilalle.\nSe ei lopeta ongelmaa jos johonkin coniin isketään se K18 ja kutsutaan äidit paikalle. Eivät kaikki aikuiset halua sulkea nuorempia pois coneista, vaikkakin ikäero saattaa vaikuttaa kanssakäymiseen tuntemattomien kanssa. Omanlaista ohjelmaa ja conia saa vaatia tottakai, mutta yleensä mennään conijärjestäjien ehdoilla. Jos ei 'con kulttuurista löydä sitä omaa juttuansa, niin oman tekeminen on suositeltavaa. Alaikäisiin kohdistettuja sortotoimia kyllä tässä ketjussa on näkynyt jo muutamia surullisen huonolaatuisia kyhäelmiä. Se vain tuntuisi olevan helppoa keksiä pakote, muttei miettiä sen toimivuutta. Asenneilmapiirit tosin muuttuvat, vaikkakin hitaasti.\nYrittäkää ihmiset sietää toisianne.\nViestiKirjoittaja Miizou » Ke Touko 27, 2009 00:58\nKakure kirjoitti: Eivät kaikki aikuiset halua sulkea nuorempia pois coneista, vaikkakin ikäero saattaa vaikuttaa kanssakäymiseen tuntemattomien kanssa.\nEihän kyse ollut osallistumiskiellosta. Kunhan olisi vain huoltaja mukana katsomassa ja vastaamassa, mikäli käytös menee hyvien tapojen ulkopuolelle.\nJos ei 'con kulttuurista löydä sitä omaa juttuansa, niin oman tekeminen on suositeltavaa.\nJepulis. Tehkööt oman pusupiiriconin, kun muut häiriintyvät niistä muissa coneissa.\nEnkä yritä. En ainakaan, jos itse kohtaan joskus conissa lattialla makaavan, kuivahinkkausta harrastavan parin tukkimassa tietäni.\nViestiKirjoittaja Kakure » Ke Touko 27, 2009 10:44\nAsiallinen käyttäytyminenkin tulisi olla mukana jokaisella coniin mentäessä iästä riippumatta. Ruuhkaisissa tiloissa sitä arvostetaan ihan syystäkin. Hyvikset (hyvin käyttäytyvät) kärsisivät kuitenkin huoltajien vaatimisesta isoihin coneihin, koska kuka tahansa huoltaja ei ehkä ole valmiina lähtemään. Huoltajien vaatiminen ei sovellu näihin isompiin coneihin, mutta ehkä juurikin kypsempää ohjelmaa tarjoaville coneille se on hyväksi.\nPusupiiri'con on vaivaansa nähden epätodennäköistä nähtävää. Miitit kylläkin. Isoilla coneilla on taipumusta houkutella harrastamaan tällaisia piirejä. Ne pitää väkisin työntää pois kulkuväyliltä, jos sellaisiin paikkoihin tuppaavat tulemaan. Syrjäiset sisätilat ovat menettelevät jos eivät sen suurempaa ongelmaa tuota, mutta suositeltavin paikka olisi ulkotilat.\nKulkureittien tukimisesta on ihan oikeutettua syyttää tukkijaa. Brutaali ylikäveleminen antaa jo erittäin selvän vinkin siitä että siitä kuljetaan. Kannattaa käyttää kuitenkin tilannekohtaista järkeä. Joustavuus on kuitenkin suositeltavaa, muttei pakollista. Mahdollinen joustamattomuudesta seuraava vitutus tosin ei palvele juuri kenenkään etuja ja on olotilana sitä itseään.\nSeuraavissa coneissa se sitten nähdään onko tullut muutosta mihinkään suuntaan.\nViestiKirjoittaja trikkis » Ke Touko 27, 2009 22:08\nMinua vähän kyllä nyt harmittaa, kun en kerennyt nuita videoita kyseisistä geimeistä näkemään, mutta jotenkin ajattelisin, ettei asia kaipaa mitään ylettömän suuria toimenpiteitä.\nJos pusupiirit tukkivat kulkuväyliä, ne tulisi viimeistään järjestyksenvalvojien toimesta hajaannuttaa. Jos näissä piireissä meno äityy turhan härskiksi, voisi siitä heille huomauttaa, ja muistuttaa - ehkä jopa ohjelmalehtisessä tai muissa huomiolappusissa - että he ovat yleisellä paikalla, mikä mahdollistaa muiden ihmisten tallentavan heidän toimintansa kameroihinsa ja kännyköihinsä ja myöhemmin levittävän nettiin, mistä sitten taas niitä voi olla hyvinkin mahdotonta saada kokonaan pois. Ja ne videot ja kuvat voi nähdä myös sellaiset henkilöt, joiden vähiten niitä haluaisi näkevän. Teineilläkin loppujen lopuksi luulisi olevan joku raja itsensä nolaamisessa.\n"Älä tee mitä et haluais äitis näkevän." ..tai jotain sinne päin.\nMikä tarrasi huomioni joskus aikoja aikoja sitten lähetetyissä postauksissa oli idea, että yaoi-luennot sun muut poistettaisiin ohjelmista kokonaan. Itselläni on kokemusta yhdestä ihan asiallisesta naisten pornosarjis -luennosta, ja mietinpä, että olisiko tänä raiskaus-sanan ylikäytön aikana mitään järkeä pitää tai sisällyttää johonkin luentoon aihetta raiskaamisen vakavuudesta taikka joistain draagisista teemoista homokomikseissa... Ehkä turhan haastavaa, sopivan haastavaa tai sitten ihan totaalisen idioottimaista, mutta heitinpähän silti.\nViestiKirjoittaja Lolita-sohvi » Ke Kesä 10, 2009 14:58\nJos olisi K18 noi conit, nii sittenhän ne äipät ja isukit raahattaisiin mukaan ja sittenhän toi kävijämäärä muuttuu niin isoksi, ettei tilat riitä. Ja oletteko varmoja, että jotkut 15v. rupee lääppimään jotai 20vuotiaita, vai?\nLiittynyt: Ke Kesä 10, 2009 17:31\nPaikkakunta: South Badland E\nViesti Sumppi X\nViestiKirjoittaja Sumppi X » Ke Kesä 10, 2009 18:32\nTähän ei voi sanoa mitään muuta kuin:\nJa siksi se olikin pakko sanoa.\nMinut tunnetaan tiukan linjan antiseksualistina (seksuaalisen elämän tulee mielestäni olla diskreetti tavallisesta elämästä erillinen kokonaisuutensa ja näitä ei tule sekoittaa, ts. seksuaalisuuteen ei pidä joutua törmäämään mikäli siitä haluaa olla erossa), menen usein "moraalisaarnoissani" niin pitkälle että pidetään ilman muuta trollina. Siitä huolimatta en häiriinny "pusupiireistä". Miksi? Siksi, että asia ei kosketa minua tippaakaan. Se tapahtuu niiden pusuttelijoiden omissa porukoissa, joihin en ole kytköksissä millään tavalla. Tämän lisäksi coni todellakin voidaan ajatella tavallisesta elämästä erilliseksi irrottelun ja rennon meiningin saarekkeeksi, jolloin myös he, joita tuollainen mahdollisesti häiritsee, voivat valmistautua sen kohtaamiseen henkisesti hyvissä ajoin - toisin on silloin, kun esimerkiksi irc-kanavalla tai koulussa törmää aivan ilman varoitusta seksistisiin kommentteihin tai irstaaseen läpänheittoon. Pusupiirit häiritsisivät sitten, jos kuuluisin itse kyseiseen ikäluokkaan, ja ne kaverit, joiden kanssa olisin tullut coniin viettämään laatuaikaa, taantuisivat tuollaiseen. Tästä syystä en voi kuin ihmetellä silmät fonttikoon sata o-kirjaimina miten TAVALLISIA itsekin varsin seksuaalisia isoja ihmisiä ne sitten voivat häiritä niin paljon. Erityisesti huvitti tämä "perustelu":\nniidel kirjoitti: Neljänneksi monetkaan eivät tykkää katsella muiden ihmisten kutemista julkisella paikalla (tai edes muutenkaan), ihan riippumatta seksuaalisesta suuntautumisesta. Kyllähän minustakin on kiva että kaverini välittää tyttöystävästään, mutta kun nämä eräänä iltana tällä kaverilla käydessäni aloittivat kiihkeän kielisuudelmien vaihtamisen niin ei, ei erityisesti tehnyt mieli seurata tätä suoritusta vierestä, vaikka kuinka olisi sinänsä kauniista asiasta kyse. Tästä voidaan sitten miettiä että kuinka ärsyttävää ihmisten mielestä on seurata toisilleen lähestulkoon tuntemattomien ihmisten "raiskaamista", käpälöintiä ja kiihkeää kielisuudelmointia. Vinkiksi: erittäin ärsyttävää.\nOttamatta kantaa muihin esitettyihin perusteluihin, kertokaa millä tavalla tämä perustelu on validi pusupiirien kohdalla coneissa, mutta ei esimerkiksi IRCssä #desucon -kanavalla (ja oletettavasti monella muulla) tapahtuvan tekstimuotoisen irstailun kohdalla? SE nimittäin häiritsee allekirjoittanutta aika rankasti .\nPata kattilaa soimaa, sanon minä.\nThu 25.01.07, 15:25:03 <Forrest> Melkei vois olla enemmä pakollisena [koululiikuntaa] et just tuollaset ei vaa kattois animee ja..\nViestiKirjoittaja SouseisekiChan# » Su Kesä 14, 2009 22:28\nLmmz kirjoitti: . Mitään "EI, KAIKKI ON KIELLETTY" -linjaa en nyt henkilökohtaisesti kannata mutta ei olisi kohtuutonta jos järkkärit vähän palauttelisivat ylikiihkoisia fanilapsilaumoja takaisin maan pinnalle ja siihen oikeaan tilanteeseen.\nItse en ole tuollaista todistanut, muttaah..\nTosiaan, kaikki on kiellettu linjaa tuskin tarvitsee ottaa, mutta pientä valvomista : 3\n♥ ~ Fullmetal Alchemist ~ ♥\n~ Lets Make Dreams Come True ~\nViestiKirjoittaja Miizou » Ma Kesä 15, 2009 05:16\nSumppi X kirjoitti: Ottamatta kantaa muihin esitettyihin perusteluihin, kertokaa millä tavalla tämä perustelu on validi pusupiirien kohdalla coneissa, mutta ei esimerkiksi IRCssä #desucon -kanavalla (ja oletettavasti monella muulla) tapahtuvan tekstimuotoisen irstailun kohdalla? SE nimittäin häiritsee allekirjoittanutta aika rankasti .\nEn tiedä, onko se yhtään sen validimpi periaatteessa, mutta minun listallani läppänä heitetyt irstailut tekstipohjaisessa irkissä bittiavaruuden syövereissä ovat silti ihan eri tason juttu kuin fyysinen, näkyvä ja kuuluva irstailu tosielämässä.\nJa jos IRC-irstailu häiritsee noin rankasti, niin eikö sitä voisi valmistautua kohtaamaan hyvissä ajoin ennen kanaville joinimista? Voidaanhan IRC ajatella tavallisesta elämästä erilliseksi, irrottelun ja rennon meiningin saarekkeeksi.\nTerv. nimim. Hackmanin Kovanaama.\nViestiKirjoittaja raino » Ma Kesä 15, 2009 09:55\nEn vain voi ymmärtää miten tämä on niin hankala asia...\nFinn- ja Animecon on scifin, fantasian ja japanilaisen populaarikulttuurin tapahtuma, johon mennään harrastamaan näitä asioita ja tapaamaan muita samoista jutuista kiinnostuneita. Jos joku parkkeeraa kulkuväylille ja alkaa suuriäänisesti vaihdella kavereidensa kanssa postimerkkejä, väärään tapahtumaan eksyneet tyypit varmasti ohjataan Postimerkkimessuille. Samoin jos joku raahaa sisään moottoripyörän ja alkaa pärryytellä ja rassata sitä conin aulassa, lienee itsestään selvää että kaveri on harhaantunut väärään paikkaan ja väärään aikaan, oikea osoite olisi Motoristien Kokoontumisajot. Joten jos joku järjestää limaisen klähmintäringin ja amatööri-seksishown animetapahtumassa, pitäisi älytä että harrastaa toimintaa aivan väärässä paikassa. Helsingissä järjestetään vuosittain Sexhibition-seksimessut, johon limaringit olisivat varmasti lämpimästi tervetulleita. Ehkä näille kukkaanpuhkeavaa seksuaalisuuttaan esitteleville voisi jakaa kyseisen tapahtuman lippuja?\nViestiKirjoittaja Roleplay » Ma Kesä 15, 2009 15:41\nraino kirjoitti: En vain voi ymmärtää miten tämä on niin hankala asia...\nHaha, tuli kyllä päivän naurut tuosta. Mutta todellä hyvä pointti kyllä.\nOlen itse samaa mieltä, varsinkin tuo moottoripyörä esimerkki oli mielestäni oikein osuva. Nämä pusupiirit ei minunkaan mielestäni kuulu anime/manga-tapahtumiin, niissä on ihan aihekohtaista ohjelmaakin tarjolla. Jos haluaa näitä pusupiirejä järjestää, menkää Sexhibition-seksimessuille, tai järjestäkää omassa kodissanne\nViestiKirjoittaja Laurel » Ma Kesä 15, 2009 17:21\nraino kirjoitti: Helsingissä järjestetään vuosittain Sexhibition-seksimessut, johon limaringit olisivat varmasti lämpimästi tervetulleita. Ehkä näille kukkaanpuhkeavaa seksuaalisuuttaan esitteleville voisi jakaa kyseisen tapahtuman lippuja?\nFirst I was like... But then I lol'd.\nDesuconissa en tällaista pahennusta aikaansaavaa käytöstä havainnut eli kenties viesti olisi mennyt perille? Tai sitten olin vaan väärässä paikassa väärään aikaan ja missasin kaiken äksönin. Oikeasti väenpaljous sisätiloissa oli paikoin sitä luokkaa, että millekään ylimääräisille torikokouksille ei ole siellä tiloja. Sibbe-talon ulkopuolelle taas näitä "hauskanpito"ryhmittymiä oli enemmän, mutteivät minua häirinneet, kun pysyivät kulkuväyliltä poissa ja sisällä melutaso taas puolestaan oli ihan inhimillinen.\nTiedä sitten paljonko sisäänpääsymaksu vaikutti conikävijöiden profiiliin? Minusta Desucon oli ihan onnistunut tapahtuma ja ihmiset osasivat nätisti käyttäytyä.\nJatkot on taas asia erikseen.\nLiittynyt: To Elo 21, 2008 19:16\nViestiKirjoittaja Black Sheep » Su Kesä 21, 2009 01:18\nNoh, heitämpä nyt oman analyysini kekoon. (en ole taaskaan jaksanut lukea puoliakaan kommenteista mut anyway asiaan)\nEn puhu nyt kenenkään puolest, mut jos te arvostelijat voisitte kattoo vähä nenäänne pidemmälle ennen ku tuomitsette. Mua (ja varmasti jokunen muukin väärinkäsitys on varmasti käynyt) on katottu conissa pahalla silmällä, koska VAIN halasin kaveria(jolla oli älyttömän huono olo kuumuuden takii ja meinas pyörtyy). Eikö tämä syyttelyhomma välillä mene jo vähän pilkunviilaukseksi.\nOlen törmännyt vastaavaan ''pusu-'' ja ''panorinki'' aktiviteetteen ekassa conissa missä olen ollut, mutta en ehkä niin vahvaluontoisesti kuin olette kuvanneet. Myönnän että itsekin töllötin kyseistä aktiviteettia hetken epäluuloisesti et mitä ne hommaa (Itsekin olen kyllä kaatunut lukemaan pari fanfictionia, joten arvasin hetken päästä mistä oli kysymys, kun kasa kirkuvia yaoifangirlejä tuli paikalle). Se oli semmosta 12-15v porukkaa (niin kuin olette aiemmin mainineet), jotka tätä aktiviteettia harrasti. Tämän äksönin seuraamisen jälkeen ajattelin että parempi se on jättää sinne kirjaan, sillä livenä se saa liian erilaisen merkityksen, joten olisi parempi jättää kyseinen äksöni kuvitteelliseksi eikä yrittää tuoda sitä todellisuuteen, sillä se voi pilata jonkun toisen näkemyksen hahmosta.\nMiksi pikkuernut harrastaa sitten live äksönii? En osaa sanoa suoraa syytä, mutta kaverini sanoissa voi olla jotain perää, sillä hän näkee animehörhöilyy ulkopuolisen silmin.\nTässä kohtaa lainaan kaverini sanoja. ''Ehkä niissä fanservises ja fanfictionis kiinnostaa et yaoi tai muu saman tyyppine äksöni on omal tavallaa tabu, sellaist ei hyväksytä julkises valos tai sitä ei ainakaa esitetä. Tää ominaisuus mahdollisesti kiinnostaa näit pikkuernui, sillä se onku suljettu lipas. Sul annetaa lipas mikä sun pitää säilyttää, se on helppoo, mut jos sul sanotaan et sitä ei saa avata, niin tietenkin lippaan haluu avata silmät kiiluen. Aikojen alusta alkaen ihmistä on aina kiehtonut tabun rikkominen. Omal taval muaki kiinnostaa toi tabu vaik manga ja anime ei muuten kiinnosta''\nEli pieni kiinnostus toki kaikilla on, mutta joillakin vaan lapsen innostus nousee hattuun. Joo...ymmärrän ehkä jos kyseiset henkilöt esittää JÄRKEVYYDEN RAJOISSA hahmojaan tai jos jostakin yaoi cossista otetaan fanikuvia, mutta live äksinöni PITÄISI JÄTTÄÄ KOTIIN.\nPusupiiri ongelmaan ei löydy mielestäni suoranaista ratkaisua, sillä ei uteliaisuutta pysty ihmisestä kitkemään. Tätä epämääräistä toimintaa pystyy kaiketi vähentämään valvomisella, mikä olisi mielestäni suosiollisin ratkaisu, sillä jos coneihin laitetaan ikäraja, kävijämäärät laskee huomattavasti....Jos XX-ikäsillä lapsilla täytyy olla vanhempi mukana niin conit paisuvat turhan suuriksi, kun muutenkin coneissa on välillä ahdasta. Sisäänpääsymaksu.....no jaa, kai pari euroo voi maksaa että pääsee Animeconii, mutta eikös tämän pitänyt olla niitä ilmasia coneja, että ketä vaan voi tulla kurkkaamaan millainen meninki on. Muutenkin sana ILMAINEN vetää enemmän ihmisiä paikalle kuin MAKSULLINEN.\nMitä animepiirin uusille jäsenille pitäisi sitten tehdä, että he säästyisivät pusupiirien näkemiseltä?\nTähän en osaa sanoa mitään...ekassa conissani näin kyseistä toimintaa eikä se ollut järkytys (henkisesti kun tähän olin jo varautunut). En keksi muuta kuin että conilaisten vaan pitäis osata jättää huomioimatta nämä ''pusu-'' ja ''panoringit'' jos niitä sattuu olevaan. Uskon että vanhemmat conikävijät tämän osaavat tehdä ja osa heistä täällä kommentoikin, että kyseiset piirit pilaavat maiseman, mutta nuoremmista en tiedä...Viime conissa näin semmosen pikku taapertajan cosplay deitti showssa ja se näytti ottavan asian aika kevyesti...heitti vielä vitsiäkin siitä. Tässä kohtaa arvaan, että hälytys kellot soi aikuisilla, kun ehkä 10v pikku mies heittää yaoista vitsiä (sen mielestä se oli hauskaa ja aikamonen muunkin mielestä).... -.-' Tsemppiä aikusil niitten yli innokkaitteitten yaoifanityttöjen ja pusupiiriläisten aisoissa pitämisen kaa. >_>\nPS...Älkää pelästykö jos ette saa selvää mun tekstist. Vika ei ole teissä vaan mussa, sillä mun oikeinkirjoitus haisee. xD\n''Don't try live so wise,\nDon't cry cos you're so right,\nDon't dry with fakes or fears cos you will hate yourself in the end''\nViestiKirjoittaja Vanhus » Su Kesä 21, 2009 03:37\nBlack Sheep kirjoitti: Noh, heitämpä nyt oman analyysini kekoon. (en ole taaskaan jaksanut lukea puoliakaan kommenteista mut anyway asiaan)\nTuossa tapauksessa vaara oli ilmeinen. Pyörrytyksen tunne ilmoittaa selvästi että kyseessä onn joko lämpöhalvaus tai nestetasapainohäiriö kysessä. Yleesä kumpikin. Ja siinä vaiheessa tarvitaan nopesti apua. Pahimmassa tapauksessa kyseeseen tulee sairaalareissu tiputukseen. Kokemusta on. Ei pidä aliarvioda oireita. Tapauksessani meni taju ja heräsin sairaalassa tiputuksessa. Siitä opin mineaaliveden tärkeyden. Se myös hidastaa lämpöhalvauksen tuloa.\nViestiKirjoittaja Black Sheep » Su Kesä 21, 2009 16:34\nPointtini ei ollut se että kaveri meinas tuupertuu siihen, vaan se et meit alettii tuijottaa ku oltais vedetty jotai yaoi cossii tyylii, vaikka kysymys ei ollut alkuunkaan siitä...-.-' (ei sille kaverille käyny mitään, oli vaa turhan innoissaa juossu conis)\nMun pointti on et haluaisin et ihmisii ei sais tulkita väärin...vaikka siihen ihmisillä tuppaa olemaan tapa. Kattokaa ketä alette häätää ennen ku häädätte, jos sil onki oikeesti joku hätä. >_>\nViestiKirjoittaja Sandi » Ke Kesä 24, 2009 13:24\nThere is always a solution. The Final Solution!\nJärjestyksenvalvonta poistaa sukupuolisiveyttä loukkaavan julkisen käytöksen. En tosin lupaa että con viihtyvyys sillä paranee.\n-Sandi, turvallisuusvastaava @ FC-AC'09


Kulmahiomakone Bosch AdvancedGrind 18 Solo | Clas Ohlson\nKulmahiomakone Bosch AdvancedGrind 18 Solo\n111,00 (sis. ALV:n) 139,00\nAkkukäyttöinen kulmahiomakone katkaisuun ja hiontaan 125 mm:n laikalla.\nSivukahvan kiinnitys molemmilla puolilla lisää turvallisuutta.\nHelppo tarvikkeen vaihto.\nKulmahiomakone eli rälläkkä on monikäyttöinen:\nKulmahiomakoneella leikkaat, katkaiset, hiot, putsaat ja kiillotat kaikkea metallista ja betonista puuhun ja muoviin riippuen siitä, minkä tarvikkeen valitset. Se sopii erinomaisesti esim. mattoraudoitteen ja puutarhalaattojen leikkaamiseen sekä ruosteen ja hitsaussaumojen hiomiseen.\nBosch AdvancedGrind 18 Solo on akkukäyttöinen kulmahiomakone katkaisuun ja hiontaan 125 mm:n laikalla. Kompakti rakenne mahdollistaa sujuvan työskentelyn ahtaissa tiloissa ja kevyt paino helpottaa työskentelyä, kun konetta on käytettävä hartiatason yläpuolella.\nRälläkkä on akkukäyttöinen, joten voit käyttää sitä sekä sisällä että ulkona, myös silloin kun pistorasioita ei ole lähellä.\nNopeudenvalitsimen avulla voit valita nopeuden työtehtävän ja materiaalin mukaan.\nKulmahiomakoneessa on miellyttävä kahva, josta saa varman ja hyvän otteen. Sivukahvan voi asentaa sekä oikealle että vasemmalle, joten voit aina työskennellä parhaassa asennossa. Kulmahiomakone sopii sekä oikea- että vasenkätisille.\nKaralukon ansiosta vaihdat tarvikkeet helposti ilman työkaluja.\nSama akku sopii kaikkiin Power for ALL Home & Garden -sarjan työkaluihin ja puutarhakoneisiin.\nPakkauksen koko 39,5 x 14,9 x 11,6 cm\n41-1737 Kulmahiomakone Bosch AdvancedGrind 18 Solo\nPuukkosaha AdvancedRecip 18 Akkukäyttöinen puukkosaha puun, muovin ja metallin karkeaan sahaukseen. Saha sop...\nIskuporakone Bosch PDR 18 LI Akkukäyttöinen iskuruuviväännin, jossa palakiinnitys. Pieni, kevyt ja tehokas ru...\nPistosaha Bosch PST 18 LI Power4All on Boschin litiumioniakkusarja. 18 V:n akku, joka sopii uuden järjeste...\nPyörösaha Bosch PKS 18 LI Kompakti akkukäyttöinen sirkkeli. Helppokäyttöinen saha, jossa nopea sahaussyvyy...


Sähköteknisten tuotteiden tukkumyynti kasvoi 5,4 % vuonna 2017 - Sähköteknisen Kaupan Liitto\nSähköteknisten tuotteiden tukkumyynti kasvoi 5,4 % vuonna 2017\n- Viime vuoden kasvu oli prosentteina samalla tasolla edellisvuoden kanssa, eikä näköpiirissä ole esteitä suuntauksen jatkumiselle, sanoo Sähköteknisen Kaupan Liiton (STK) puheenjohtaja Mika Salokangas. Vuosimyynnin arvo on kasvanut yhtäjaksoisesti vuodesta 2014 lähtien.\n- Käytännössä koko tuleva rakennettu ympäristömme vaati sähköistystä muodossa tai toisessa. Tämä nostaa paitsi sähkön, myös sähköistystä toteuttavien yritysten merkitystä yhteiskunnassa, Salokangas toteaa.\n- Sähköistyksen piirissä toimivasta arvoketjusta – alkaen valmistajista aina urakoitsijoihin ja suunnittelijoihin asti – on muodostunut merkittävä toimiala. Sillä on mittava taloudellinen arvo sekä suuri vaikutus yhteisen hyvinvoinnin tuottajana.\n- Yhteistyö yritysten kesken on tärkeää, jotta toimiala saa ansaitsemansa roolin ja voi vaikuttaa myönteisesti yhteiskunnalliseen päätöksentekoon. STK:ssa pyrimme tähän muun muassa helpottamalla jäseneksi pääsemistä. Näin saamme mukaan entistä kattavammin niin valmistajia, tukkuja kuin maahantuojiakin, Salokangas kertoo.\nSTK:n hallituksen puheenjohtaja Mika Salokangas, Ahlsell, p. 0400 414 790, mika.salokangas(at)ahlsell.fi\nToimitusjohtaja Tarja Hailikari, STK, puh. 040 7358673, tarja.hailikari(at)stkliitto.fi


Kenraalin rukousvetoomus terrorismin lopettamiseksi - Pelastusarmeija\nKenraalin rukousvetoomus terrorismin lopettamiseksi\nJulkaistu 30.3.2016 14:16\nKenraali pyytää pelastusarmeijalaisia ja Pelastusarmeijan ystäviä maailmanlaajuisesti rukoilemaan terrorismin uhrien puolesta. Pääsiäissunnuntaina pommihyökkäys tapahtui Lahoressa, Pakistanissa, surmaten noin 70 ihmistä, joukossa naisia ja lapsia. Kenraali pyytää rukoilemaan uhrien perheiden puolesta sekä satojen loukkaantuneiden puolesta.\n’Me emme saa tottua näihin usein tapahtuviin hyökkäyksiin, eikä niiden tapahtumapaikka saa vaikuttaa huoleemme ja rukouksiimme. Kaikkien kulttuurien ja uskontojen ihmiset kärsivät samalla tavoin – kuten nyt Pakistanissa ja kaikkialla maailmassa. Yhdymme rukoilemaan heidän puolesta, jotka taistelevat terrorismin loppumiseksi’, sanoo kenraali André Cox.\nPelastusarmeijalla on osastoja ja sosiaalikeskuksia eri puolella Pakistania, päämaja sijaitsee Lahoressa. Pakistanin territorion johtaja, eversti Ivor Telfer kertoo: ’Pelastusarmeijalaisia ole kuollut tai loukkaantunut tapahtuneessa iskussa, mutta lähellä olevassa kristillisessä keskuksessa kuoli ja loukkaantui paljon ihmisiä, joista monet olivat pelastusarmeijalaisten läheisiä ystäviä. Upseerit ovat osallistuneet hautajaisiin ja käyneet lohduttamassa heitä ja rukoilemassa heidän puolesta, jotka menettivät omaisiaan. Kuten muuallakin, Pakistanissakin autamme erottelematta kaikkia ihmisiä. Orvoiksi jääneitä autamme kahdessa lastenkodissamme.’\nEversti korostaa, että Pakistanin Pelastusarmeija on muiden kristillisten kirkkojen kanssa samassa rintamassa vastustamassa Taleban-ryhmien hyökkäyksiä erityisesti kristittyjä vastaan.\nKirkkojen johtajat ovat tavanneet viranomaisia pääsäisenä tapahtuneen hyökkäyksen jälkeen ja heille on vakuutettu, että Pakistanin perustuslaki takaa edelleen kaikille vapauden harjoittaa omaa uskontoa.\n’Vaikka kristillinen kirkko täällä on pelästynyt, sillä on usko ylösnousseeseen Kristukseen ja tämä usko rohkaisee ja antaa voimaa myös tämän tragedian edessä. Olemme myös saaneet osanottoviestejä muslimiystäviltämme’, kertoo eversti Telfer.\nPakistan on Suomen Pelastusarmeijan Kumppanuuskeräyksen kohdemaa ja haluamme auttaa myös keräyksemme kautta Pakistanin Pelastusarmeijaa monien haasteiden keskellä.\nAnna tukesi Kumppanuuskeräykselle


KALLION KORTTELIN KUULUMISET\nTilaa 30.10. mennessä, niin tuotteet ovat noudettavissa 6.11.\nPyrimme kaikessa toiminnassamme takaamaan mahdollisimman sujuvan, miellyttävän ja turvallisen lounaskokemuksen.\nEpävarmasta koronatilanteesta johtuen Kuntamarkkinat on päätetty järjestää tänä vuonna kokonaan verkossa.\nRavintola Kuntakallio sekä aulakahvila suljettu\nKoronapandemian aiheuttamasta poikkeustilanteesta johtuen ravintola Kuntakallio sekä aulakahvila suljetaan 6.4. alkaen.\nYhteistyökumppaniemme kautta löydät helposti oheisohjelmaa kokouspäivääsi.\nKuntamarkkinat järjestetään Kuntatalolla 11.-12.9.\nKallion korttelissa äkkilähtö kokoukseen - 50%\nKun varaat kokouksen ajalle 15.-19.10.2018, saat kokoustilasta alennusta 50% normaalihinnasta.\nKallion korttelin kokous- ja kongressikeskus on suljettu 10.-16.9. Kuntamarkkinoista johtuen.\nKallion kortteli suljettu 16.-29.7.\n06.07.2018 Lue lisää\nKalliossa on vireä kulttuurielämä\nHerkullista tarjottavaa kevään juhliin\nKuntatalossa runsaasti upeita taideteoksia\nKuntatalosta Kallion kortteliksi\nKuntatalon kokouskeskus on nyt Kallion kortteli kokous-ja kongressikeskus


HIFK SIF:aa vastaan varmistamaan neljättä sijaansa – Käsipallon SM-liiga\n21.3.2014 /in Ennakot /by\nHIFK ja SIF iskevät yhteen lauantaina Helsingin Urheilutalolla ja ottelulla on molemmille merkitystä vielä runkosarjan sijoitusten kannalta. HIFK lähtee varmistamaan nykyistä neljättä sijaansa, kun SIF puolestaan pelaa vielä käytännössä sijoista 5. – 7.\nHIFK on kärkijoukkueille kärsimiensä tappioiden jälkeen kaatanut varmasti sekä Akilleksen että ÅIFK:n. SIF puolestaan kärsi viimeksi juuri ÅIFK:lle tappion ja joukkueen otteita on kevään kynnyksellä leimannut tietty ailahtelevaisuus – ja samalla tasaisuus. Siuntiolaisten ottelut ovat miltei poikkeuksetta olleet tiukkoja ja reilu kuukausi sitten kaatui sarjakakkonen Dickenkin, mutta väliin osuu sitten heikompiakin tuloksia.\nMarraskuussa Helsingissä joukkueet latoivat maaleja oikein urakalla, kun HIFK voitti lukemin 41-35. Tammikuussa Siuntiossa ei maalimäärässä jääty paljon jälkeen HIFK:n ollessa silloinkin kuuden maalin verran parempi loppunumeroin 33-39.\nHIFK:lla on heittää tulivoimaa kentälle, sillä Andrei Orel (138 maalia) on SM-liigan maalintekijätilaston nelonen ja Sergei Glinca (112) saman tilaston kuudes. SIF:n ykköstykit Janne Korpimäki (97) ja Anton Luuppala (89) miehittävät sijoja 11. ja 12.\nOttelu Helsingin Urheilutalolla alkaa lauantaina kello 14.30.\nhttps://msm.finnhandball.net/wp-content/uploads/sites/5/2013/09/HIFK-2013-14.jpg 561 960 tbrmedia https://msm.finnhandball.net/wp-content/uploads/sites/5/2016/09/header-liiga-500.png tbrmedia2014-03-21 20:30:052018-04-20 12:53:55HIFK SIF:aa vastaan varmistamaan neljättä sijaansa\nDicken otti tärkeät pisteet SIF:lta\nCocks kovan haasteen edessä Serbiassa Atlas ja ÅIFK ratkovat sijoituksiaan


Työterveyspsykologi ei koskaan juokse metroon – Kansan Uutiset\nTyöterveyspsykologi ei koskaan juokse metroon\nAnna Paju 6.11.2017 10.10\nToiminut aiemmin parikymmentä vuotta ammatillisena opettajana ja opettajien kouluttajana\nMarraskuuta pidetään jonkinlaisena synonyyminä harmaudelle ja väsymykselle. Työterveyspsykologi Jari Aho, miten huolehdit omasta työvireestäsi nyt?\n– Minulla on sovittuna marraskuulle kolme mökkiviikonloppua.\n– Itselleni tärkeää on huolehtia siitä, että kalenterissa on huokoista aikaa. Sellaista, ettei ole mitään ja mitä hankalasti pääsee itse tai mikään ulkopuolinenkaan muuttamaan. Itselleni sellaisia ovat juuri mökkiviikonloput. Huokoinen aika tarkoittaa myös sitä, että itse voi valita tekeekö mitään vai onko vaan villasukissa.\n– Väsyneenä on helppo lipsua asioista, joiden kuitenkin tietää edistävän omaa palautumista. Siksi sovin itse kulttuuritreffejä. On korkeampi kynnys peruuttaa meno, kun sen on sopinut jonkun kanssa.\n– Kuulostaa ehkä naiivilta seikalta, mutta olen myös päättänyt, etten koskaan juokse metroon. Niitä menee kolmen minuutin välein, sen ehtii aina odottaa.\nEntä millaisia neuvoja annat marrasväsymystä potevalle työterveysasiakkaalle?\n– Paljon käydään läpi oman työn ohjaamista eli rajojen asettamista ja ein sanomista.\n– Toisaalta asioiden jakaminen on tärkeää. Jonkun ulkopuolisen, kollegan, työparin tai esimiehen kanssa kannattaa keskustella työtavoista ja rutiineista. Palautetta kannattaa pyytää.\n– Päivittäiset rutiinit auttavat meitä, niistä kannattaa nytkin pitää kiinni. Toisaalta pienet poikkeamat niihin piristävät, kuten että kulkee pienesti eri reittiä.\n– Omaa jaksamista ja reagointia kannattaa tunnustella. Jos perjantai-iltapäivänä joku asia tuntuu mahdottomalta, se voi viikonlopun jälkeen tuntua rutiinilta.\nNäkyykö vuodenaika sinun vastaanotollasi?\n– Ehkä osin ajankohdasta johtuen ajanvaraukset alkavat täyttyä ja toisaalta ihmiset joutuvat työkiireiden takia perumaan vastaanottoaikojaan.\n– Väsymys tässä kohtaa on normaalia. Marraskuu on pimeä ja niitä harvoja kuukausia vuodessa, johon ei osu mitään juhlapyhää tai lomaa. Monilla työpaikoilla tähän kohtaa vuotta myös osuu paljon kiirettä, ja joutuu tekemään pidempiä päiviä. Sellaista jaksaa, jos tietää, että se ei ole jatkuvaa.\nMilloin väsymyksestä pitää huolestua?\n– Jos alkaa toistuvasti olla keskittymiskykyyn ja muistiin liittyvät ongelmia, on ärtynyt ja ahdistaa, alkaa kyynistyä ja epäillä omaa ammattitaitoaan, eikä palaudu vapaa-ajallakaan.\n– Vakavampaan väsymykseen viittaavat myös syyllisyyden tunteet ja jos jatkuvasti haluaa kartella kontakteja työpaikalla ja myös vapaa-aikana. Myös jatkuvat uneen liittyvät ongelmat, joihin kotikonstit eivät tepsi.


Myydään Paritalo 5 huonetta - Espoo Olari Päivänkajontie 11 - Etuovi.com 1192961\nEtusivu > Espoo > Olari > Kohde 1192961\n5h, k, s, 117,0 m², 348 000 €\nParitalo, Espoo, Olari, Päivänkajontie 11\nHei! Haluaisin lisätietoja kohteesta: Päivänkajontie 11, Olari, Espoo (http://www.etuovi.com/kohde/1192961).\nViihtyisä ja valoisa perhekoti rauhallisella sijainnilla. Kivan kokoinen piha etelään ja todella tilava, aurinkoinen terassialue. Yläkerrassa kolme makuuhuonetta, kylpyhuone/kodinhoitotila ja vaatehuone. Sisääntulokerroksessa olohuone ja keittiö, yksi pieni makuuhuone ja erillinen wc-tila. Aulatilaan ja portaikkoon tuo valoa kaksi kattoikkunaa. Autoja varten on kaksi autopaikkaa, joista toinen katoksessa. Tervetuloa sunnuntain esittelyyn - voit myös varata oman, henkilökohtaisen esitteluajan!\nPäivänkajontie 11, Olari, Espoo\n117,0 m², 348 000 €\nPäivänkajontie 11, 02210 Espoo\nSopimuksen mukaan, esim. 2 kk tarjouksen hyväksynnän jälkeen\n(Myyntihinta 321 241,39 € + Velkaosuus 26 758,61 €)\n321 241,39 € Velkaosuus:\n26 758,61 €\n(Hoitovastike 200,00 € / kk + Rahoitusvastike 275,00 € / kk)\nInternet-yhteys: ADSL, Muuta kauppaan kuuluvaa:\nKiinteät valaisimet, verhotangot, ilmalämpöpumppu, lämminvesivaraaja, sälekaihtimet\nHuopa, bitumi (suunnitteilla remonttia vuoden 2017 aikana)\nJääkaappi x 2 (2012), pakastin x 2 (2012), astianpesukone (2015), sähköliesi, liesituuletin hormiinLattiamateriaalit: Laatta (lattialämmitys)Seinämateriaalit: Maalattu\nIkkunallinen sauna ja kph (2003): suihku, peili ja allaskaappi. Kylpyhuoneen yhteydessä kodinhoitotilat: kaapistoja, pk-liitäntä, wc, lattialämmitys. Erillinen wc (2003): peili- ja allaskaappi, lattialämmitysSeinämateriaali: LaatoitettuLattiamateriaali: Laatoitettu\nLattiamateriaalit: Parketti (hiottu 2014)Seinämateriaalit: Maalattu\nVaatehuone, kaapistot, tilava lämmin varasto\nAsunto Oy Olarin Päivänkajontie 11\nOstajalle aiheutuvat kustannukset: Hallitus tulee esittämään kevään 2017 yhtiökokoukselle eteläpuolen julkisivun ulkoverhouspaneloinnin uusimista, lippakatteen tasakatteesta kaltevaksi muuttamista sekä lämpöeristeiden uusimista. Korjauskustannukset saavat olla enintään 40.000 euroa. Hallitus esittää yhtiökokoukselle, että korjaukset rahoitetaan pankkilainalla ja että neuvoteltava lainasumma on enintään 60.000 euroa sisältäen jo aiemmin päätetyn katto- ja kattoikkunaremontin.\nautokatospaikkoja: 4, piha-autopaikkoja: 4, lisätietoa: Jokaisella asunnolla 2 autopaikkaa\n1993: katon korjaus. 2004-2005: varastojen uudelleen rakentaminen, kasteluvesijärjestelmän asentaminen terasseilla, etupihan kiveyksen uusiminen. 2008: antennivahvistimen uusiminen, etupihan pihanurmen laitto. 2010: pohjoisenpuolen ikkunoiden, seinäpaneloinnin, ovikatosten ja lamppujen uusiminen, autolämmitysrasioiden ja johdotusten uusiminen sekä etupihan valaistuksen asennus. 2011: eteläpuolen laudoituksen maalaus. 2012-2013: päätyseinien eristyksen uusiminen + muita eristysparannuksia, etupihan salaojien ja perusvesipumppaamon asennus, sadevesikaivojen asennus, etupihan kivetyksen ja nurmikon kunnostus, eteläpuolen ikkunoiden korvausilmaventtiilit. 2014: ilmanvaihtokanavien puhdistus. 2016: A-asunnon kattoikkunoiden alapuolisten osien ja kattolevytyksen uusiminen, B-asunnon kylpyhuoneen katon vuotojäljen ja ilmavuodon selvitys, korjattu yläpuolisten ilmanvaihtokanavien viereiset ilmavuodot ja vesijohtojen eristys.\n2017: kattoikkunoiden vaihto (arvio 20 000 €) ja suunnitelman mukaiset kattojen kunnostustyöt, eteläpuolen julkisivusaneeraus (arvio 40 000 €/tarjouksia pyydetään ja tarkasta ajankohdasta päätetään myöhemmin).\nKoulut: Päivänkehrän koulu (syksy 2017 alkaen) (n. 0.3 km), Olarin koulu ja lukio (n. 0.75 km), Steinerkoulu (n. 0.75 km)\nRuokakaupat: Olarin S-market (n. 1.0 km)\nLähipalvelut: Olarin ja Ison Omenan monipuoliset palvelut (n. 1.5 km)\nPäiväkodit: Useita alueella (n. 0.3 km)\n1 x katospaikka pistokkeella, 1 x pihapaikka Näkymät:\nNäkymät ikkunoista: koillinen, lounasTyylikäs etelä/lounas -piha, jossa iso oleskeluterassi Pihan kuvaus:\nRia Elovaara, myyntipäällikkö, Lkv 050 4623 506 tai ria.elovaara@kiinteistomaailma.fi Ota yhteyttä\nFI:1192961, AI:670041, CT:2017-01-26T22:41:04.315+02:00, MT:2017-02-19T20:15:06.029+02:00, PT:2017-01-26T22:41:04.271+02:00, OI:1008, DISI:706, CIC:1192961